EuroBench/eurobench-wiki-lt-topics huggingface dataset:
Tema: Rašytojai
Gabriel José de la Concordia García Márquez (1927 m. kovo 6 d. Arakatakoje - 2014 m. balandžio 17 d.) – Kolumbijos rašytojas prozaikas, žurnalistas, leidėjas, Nobelio literatūros premijos laureatas (1982 m.).
Tema: Medicina
Cholecistografija (gr. chole 'tulžis' + kystis 'pūslė' + grapho 'rašau') – rentgenografinis tulžies pūslės tyrimas. Ligoniui duodama išgerti arba įšvirkščiama į veną rentgenokontrastinių medžiagų (pvz., bilignosto). Patekus joms su krauju pro kepenis į tulžies pūslę, daroma pastarosios rentgenograma. Rentgenokontrastinės medžiagos sulaiko rentgeno spindulius, todėl matomas tulžies pūslės šešėlis; tai leidžia nustatyti tulžies pūslės anatominę padėtį, funkciją ir jų pakitimus. Cholecistografija padeda tiksliau diagnozuoti tulžies pūslės akmenligę, diskineziją ir kitas ligas.
Tema: Medicina
Kateteris – medicininis vamzdelis skysčiui iš kūno ertmių išleisti arba į jas suleisti. Pagal naudojimą skirstomi į vienkartinius ir nuolatinio naudojimo.
Tema: Upės
Aukso Ragas (turk. Altın Boynuz, Haliç, sen. gr. Χρυσόκερας) – Bosforo sąsiaurio užutėkis, įsiterpęs į vakarinį (Europos) krantą iš pietinės sąsiaurio pusės. Patenka į Stambulo miesto teritoriją. Ilgis – 12,2 km, plotis – 91–122 m, gylis iki 47 m. Tarp Aukso Rago ir Marmuro jūros išsikišusiame pusiasalyje, užsibaigiančiame Saraiburnu kyšuliu, įsikūręs istorinis Stambulo senamiestis. Aukso Ragas yra faktiškai Alibekiojaus ir Kahythanės upių bendra estuarija. Per šį užutėkį nutiesti penki tiltai. Aukso Rago pakrantės gyvenamos nuo priešistorinių laikų, ~VII a. pr. m. e. čia pradėjo kurtis Bizantijaus miestas. Bizantijos laikais užutėkyje buvo pagrindinė karinio laivyno bazė, o patekimas į įlanką buvo saugomas grandinės, nuleistos tarp Konstantinopolio ir Galatos bokšto. Aukso Ragas nuo seno vaizduotas dailėje, dabar tai svarbus turistinis Stambulo objektas.
Tema: Futbolas
Futbolo kamuolys – kamuolys, naudojamas žaidžiant futbolą. Kamuolio dydis, svoris, medžiagos ir kitos savybės yra nustatytos oficialiose Tarptautinės futbolo asociacijų valdybos taisyklėse. Futbolo kamuolys turi atitikti patvirtintus FIFA reikalavimus.
Tema: Filmai
Motina (kor. 마더 = Madeo) – 2009 m. Pietų Korėjos trileris, kurį režisavo Bong Joon-ho. Filmo siužetas pasakoja apie motiną, kuri po to, kai jos protinę negalią turintis sūnus apkaltinamas jaunos merginos nužudymu, bando surasti tikrąjį žudiką ir išlaisvinti savo sūnų. Jo premjera įvyko 2009 m. gegužės 16 d. Kanų kino festivalyje, o 2009 m. gegužės 28 d. jis buvo išleistas Pietų Korėjos kino teatruose. Filmas sulaukė teigiamų įvertinimų, kurie gyrė Kim Hye-ja vaidybą, Bong Joon-ho režisūrą, scenarijų ir filmo unikalumą.
Tema: Medicina
Apie J. Ivanauskaitės romaną žiūrėkite – Placebas (romanas). Placebas – gydomoji procedūra (vaistas arba veiksmas) arba jos dalis, neturinti jokio objektyvaus poveikio ar kitokios įtakos būklei, dėl kurios yra skiriama. Tokio poveikio efektas (vadinamas Placebo efektu) yra tik psichologinis. Placebas dažniausiai naudojamas medicinoje klinikiniuose tyrimuose. Poveikis neretai iš tiesų stebimas, todėl iš principo placebas gali būti skiriamas ir ligonio psichologinei savijautai palengvinti.
Tema: Politikai
Sajedas Ali Hoseinas Chamenėjus (pers. علی حسینی خامنه‌ای = Ali Hoseyni Xāmene’i, 1939 m. balandžio 19 d. – 2026 m. vasario 28 d.) – Irano religinis ir valstybės veikėjas, ajatola, antrasis aukščiausiasis vadovas, ėjęs pareigas nuo 1989 iki 2026 m. Anksčiau Chamenėjus ėjo trečiojo Irano prezidento pareigas (1981–1989 m.). Kaip aukščiausiasis lyderis, Chamenėjus buvo galingiausia politinė valdžia Irano Islamo Respublikoje. Jis buvo Irano valstybės vadovas, jo ginkluotųjų pajėgų vyriausiasis vadas, galėjo leisti dekretus ir priimti galutinius sprendimus dėl pagrindinės vyriausybės politikos daugelyje sričių, tokių kaip ekonomika, aplinkosauga, užsienio politika. Kaip aukščiausiasis vadovas, Chamenėjus tiesiogiai arba netiesiogiai kontroliavo vykdomąją, įstatymų leidžiamąją ir teisminę valdžios institucijas, taip pat kariuomenę ir žiniasklaidą.
Tema: Medicina
Kalio permanganatas (lot. Kalii permanganas) – tamsiai violetinės spalvos kristalai, kurie labai gerai tirpsta šaltame ir šiltame vandenyje. Cheminė formulė – KMnO4. Tai stiprus oksidatorius. Kalio permanganatas (KMnO4) yra skirtas geležies, mangano ir vandenilio sulfido, jodidų oksidavimui vandenyje.
Tema: Paukščiai
Baltauodegis fajetonas (Phaethon lepturus) – fajetoninių (Phaethontidae) šeimos paukštis, mažiausias tarp trijų rūšių fajetonų (Phaethon). Jis yra jūrinis paukštis, didžiąją laiko dalį praleidžiantis atvirose tropikų jūrose. Sutinkamas tropiniame Atlante, Ramiojo vandenyno vakaruose ir Indijos vandenyne. Taip pat dauginasi kai kuriose Karibų jūros regiono salose, neseniai pradėjo perėti Mažajame Tobage. Be tropinio Atlanto, toliausiai į šiaurę peri Bermudoje, kur vietinių vadinamas „ilgauodegiu“.
Tema: Futbolas
11 m baudinys – baudos smūgis futbolo varžybose, taikomas už pražangą prieš puolančiąją komandą baudos aikštelėje. Kamuolys pastatomas ant žymos esančios 11 m nuo vartų. Mušant baudinį baudos aikštelėje gali būti tik mušantysis žaidėjas bei vartininkas (ant vartų linijos). Jei kamuolys baudinio metu atšoka nuo vartų arba yra atmušamas vartininko žaidėjai toliau gali grumtis dėl kamuolio ir bandyti įmušti įvartį. Mušantysis baudinį negali įsibėgėjęs sustoti, palaukti kol nukris vartininkas, ir tada mušti. Už tokius veiksmus teisėjas rodo geltoną kortelę ir nurodo mušti baudinį iš naujo. Praktikoje 11 m baudiniai yra dažniausiai realizuojami, net jei vartus gina aukščiausios klasės vartininkas; daugiau viskas priklauso nuo mušančiojo žaidėjo meistriškumo ir psichologinio pasiruošimo. 11 m baudinys yra paskiriamas jei baudos aikštelėje akivaizdžiai stumiamas, griaunamas puolantysis žaidėjas arba besiginantis žaidėjas sužaidžia ranka. Dažnai 11 m baudinio paskyrimai vertinami prieštaringai, nes dalis futbolininkų imituoja pražangą prieš juos taip siekdami uždirbti baudinį ir įgyti lengvesnes sąlygas įmušti įvarčiui. Atpažinęs vaidybą teisėjas gali nubausti suvaidinusį žaidėją kortele.
Tema: Politikai
Vitalijus Mutko (rus. Виталий Леонтьевич Мутко, g. 1958 m. gruodžio 8 d.) – Rusijos politikas, šalies sporto veikėjas. Nuo 2016 m. V. Mutko yra Rusijos vicepremjeras. 1999 m. V. Mutko baigė teisės studijas Sankt Peterburgo universitete. Nuo 2003 iki 2008 m. politikas buvo Sankt Peterburgo senatorius. Nuo 2008 iki 2012 m. ėjo šalies sporto, turizmo ir jaunimo politikos ministro pareigas. Antroje kadencijoje iki 2016 m. buvo Rusijos sporto ministras. 2016 m. spalio 19 d. prisijungė prie šalies premjero Dmitrijaus Medvedevo komandos ir tapo vienu iš šalies vicepremjerų.
Tema: Futbolas
Domenikas Berardis (g. 1994 m. rugpjūčio 1 d.) – futbolininkas, Italijos futbolo rinktinės ir US Sassuolo Calcio klubo puolėjas. Rezultatyviausias Sassuolo žaidėjas istorijoje, pelnęs daugiau nei 100 įvarčių.
Tema: Upės
Tanas (angl. Tano River) – upė Ganoje ir Dramblio Kaulo Krante. Prasideda ties Tekimano miestu. Teka 400 km pietų kryptimi, įteka į Ehajaus tvenkinį Ganoje, paskiau į Tendo tvenkinį ir galiausiai pasiekusi Abio tvenkinį Dramblio Kaulo Krante, įteka į Atlanto vandenyną. Paskutinius keletą kilometrų upė sudaro sieną tarp Ganos ir Dramblio Kaulo Kranto. Laivuojama iki 95 km nuo jos žiočių. Vargingų vietinių tikėjimas byloja, kad Taakora, aukščiausias iš akanų dievų žemėje, gyvena ties upės ištakomis. Manoma, kad miškuose tarp upės ir Ehajaus tvenkinio gyvena Piliocolobus badius waldronae primatų porūšis, kuriam gresia išnykimas. Šią teritoriją „Unilever“ planuoja paversti alyvpalmių plantacijomis.
Tema: Politikai
Generolas leitenantas Omaras Hasanas Ahmadas al-Baširas (arab. عمر حسن أحمد البشير = Omar Hassan Ahmad al-Bashir; g. 1944 m. sausio 1 d.) – dabartinis Sudano prezidentas. Būdamas brigadininku Sudano armijoje, 1989 m. surengė kruviną karinį perversmą ir paėmė valdžią. 2005 m. spalį al-Baširo vyriausybė derybomis užbaigė vieną iš ilgiausių ir kruviniausių karų XX a., Antrąjį Sudano pilietinį karą, ir suteikė ribotą autonomiją Pietų Sudanui. Tačiau tęsėsi smurtinis konfliktas Darfūre, per kurį žuvo tarp 200 000 ir 400 000 žmonių. Jo valdymo metu, šalyje susikūrė įvairios sukilėlių grupuotės ir Darfūre prasidėjo partizaninis karas. Dėl pilietinio karo 2,5 milijono žmonių neteko pastogės ir įsivyravo įtampa tarp Sudano ir Čado. Al-Baširas - kontroversiška asmenybė tiek gimtinėję, tiek ir pasaulyje. 2008 m. liepos mėnesį, Tarptautinis Baudžiamasis Teismas (TBT) apkaltino al-Baširą dėl genocido, nusikaltimų žmoniškumui ir karo nusikaltimų rengimo Darfūre. 2009 m. kovo mėnesį, teismas išdavė al-Baširo arešto orderį dėl karo nusikaltimų ir nusikaltimų žmoniškumui, tačiau buvo nuspresta, jog nėra pakankamai įrodymų dėl genocido vykdymo. Tačiau, 2010 m. liepos 12 d. teismas nusprendė, kad iš tiesų yra pakankamai įrodymų, dėl genocido ir išdavė antrąjį orderį. Bet Sudano vyriausybė nevykdė teismo orderių. Al-Baširas yra pirmasis valstybės vadovas, kuriam kaltinimus pareiškė TBT. Teismo sprendimui pasipriešino Afrikos Sąjunga, Arabų Lyga, Neprisijungimo judėjimas, Kinija ir Rusija. Wikileaks paskelbė, jog Sudano prezidentas pasisavino 9 mlrd dolerių valstybinių lėšų.
Tema: Paukščiai
Medpaukščiai (kitaip dar medaus rodytojai, indikatoriniai) (lot. Indicatoridae) – geninių (Piciformes) paukščių šeima. Smulkūs Afrikos ir Pietryčių Azijos tropinių miškų paukščiai. Jų oda stora, apsaugo nuo bičių įgėlimo, o žarnyno bakterijos padeda suvirškinti vašką. Gerai skraido, turi neilgą stiprų snapą. Minta vapsvų ir laukinių bičių perais bei korių vašku, skruzdėlėmis, termitais, vabzdžių lervomis ir kitų paukščių kiaušiniais. Aptikę bičių koloniją, triukšmingai įspėja sutiktą žmogų ar bitėdį barsuką (Mellivora capensis) ir atveda prie savo radinio. Kai šie išdrasko lizdą, paukštis nutupia palesti. Kiaušinius perėti pakiša kitiems uoksuose gyvenantiems paukščiams. Pirmomis gyvenimo dienomis jaunikliai snapo gale turi aštrų kabliuką. Tokiu snapu lengvai užmuša šeimininko jauniklius ir išmeta iš lizdo (lizdinis parazitizmas). Pasaulyje gyvena 17 rūšių.
Tema: Upės
Upelis, upokšnis – nedidelis vandentakis (upė), kurio plotis siekia nuo keliasdešimt centimetrų iki kelių metrų. Upelių ilgis būna nuo 5 iki 10 km, o upokšnių - nuo 3 iki 5 km. Gylis – 1,5 m. Upeliai susidaro po lietaus arba į paviršių išeinant požeminiam vandeniui. Upeliai skirstomi į pastovius ir laikinus bei kalnų ir lygumų. Lietuvoje didelė dalis upelių paversti melioracijos grioviais.
Tema: Politikai
Gajus Grakchas (lot. Gracchus; 154–121 m. pr. m. e.) – Romos respublikos politikas iš garsios patricijų Semproninijų giminės, populiarų partijos lyderis, Tiberijaus Grakcho brolis ir jo politikos tęsėjas. 123–122 m. pr. m. e. būdamas liaudies tribūnas, atnaujino agrarines reformas, inicijavo įstatymą, leidžiantį grūdus vargingiesiems parduoti mažesnėmis kainomis, 122 m. pr. m. e. iškėlė kolonizacijos idėją, siūlydamas labiau kolonizuoti Italiją ir Šiaurės Afriką, (ypač Kartaginą). Visuotinius romėnų protestus sukėlė jo siūlymas pilietybę suteikti visiems romėnų sąjungininkams italikams. Prasidėjus neramumams, žuvo 3 tūkst. jo šalininkų. Matydamas artėjantį pralaimėjimą, paprašė vergo jį nužudyti.
Tema: Paukščiai
Pelėdos (Strix) – pelėdinių (Strigidae) šeimos paukščių gentis. Pilvinė pusė išmarginta išilginėmis dėmėmis, kartais gali būti neryškios skersinės dėmelės.
Tema: Futbolas
2026 m. Toplyga – 108-asis Lietuvos futbolo čempionatas, vyksiantis nuo 2026 m. vasario. Tai 38-asis pirmojo lygmens Lietuvos futbolo čempionatas nuo 1990 m.
Tema: Paukščiai
Puošnioji fregata (Fregata magnificens) – irklakojinių (Pelecaniformes) šeimos jūrinis paukštis. Sutinkama virš tropikų ir subtropikų vandenų šalia Amerikos, tarp šiaurės Meksikos ir Ekvadoro Ramiojo vandenyno pakrantėje, taip pat tarp Floridos ir pietų Brazilijos palei Atlanto pakrantę. Yra populiacijų Galapagų salose Ramiajame vandenyne ir Žaliojo Kyšulio salose Atlante.
Tema: Paukščiai
Arabinis strutis arba Sirinis strutis (Struthio camelus syriacus) – strutinių paukščių (Struthioniformes) būrio, išnykęs afrikinių stručių porūšis, iki XX a. vidurio gyvenęs Arabijos pusiasalyje ir Viduriniuosiuose Rytuose.
Tema: Upės
Kvilu (pranc. Kwilu) – upė Angoloje ir Kongo Demokratinėje Respublikoje; Kvango dešinysis intakas (Kongo baseinas). Prasideda 1800 m aukštyje, Lundos plynaukštėje Angoloje. Teka į šiaurę, vėliau šiaurės vakarus Bandundu provincijos teritorija. Įteka į Kvangą ties Bandundu miestu, visiškai netoli Kvango žiočių Kasajaus upėje. Didžiausias intakas – Kvengė (kairysis). Kasmetinių potvynių metu upė smarkiai ištvinsta. Laivuojama. Miestai prie Kvilu: Gungu, Lusanga, Kikvitas, Bulungu, Bagata, Bandundu.
Tema: Paukščiai
Psittaculidae – papūginių (Psittaciformes) būrio paukščių šeima. Klasifikacija Šeimoje yra penki pošeimiai: Pošeimis Agapornithinae Agaporniai (Agapornis) Filipininės storasnapės papūgos (Bolbopsittacus) Kaboklės (Loriculus) Pošeimis Loriai (Loriinae) Triba Cyclopsittini Figinės papūgos (Cyclopsitta) Mažosios figinės papūgos (Psittaculirostris) Triba Loriini Fidžiniai loriai (Phigys) Gua (Neopsittacus) Loriai atsiskyrėliai (Vini) Loriketės (Trichoglossus) Muskusiniai loriai (Glossopsitta) Naujosios Gvinėjos kalnų loriai (Oreopsittacus) Plačiauodegiai loriai (Lorius) Puikieji loriai (Chalcopsitta) Puošnieji loriai (Charmosyna) Raudonieji loriai (Eos) Rudnugariai loriai (Pseudeos) Triba Melopsittacini Banguotosios papūgėlės (Melopsittacus) Pošeimis Platycercinae Triba Pezoporini Burko papūgėlės (Neopsephotus) Dirvinės papūgos (Pezoporus) Žolinės papūgėlės (Neophema) Triba Rozelos (Platycercini) Blizgiosios papūgos (Prosopeia) Čiurlinės papūgos (Lathamus) Geltonkarolės papūgos (Barnardius) Nortielos (Northiella) Plokščiauodegės papūgos (Psephotus) Raguotosios papūgos (Eunymphicus) Raudonkepurės papūgos (Purpureicephalus) Rozelos (Platycercus) Šokliosios papūgos (Cyanoramphus) Pošeimis Psittacellinae Apykaklėtosios papūgos (Psittacella) Pošeimis Psittaculinae Triba Nykštukinės papūgos (Micropsittini) Nykštukinės papūgos (Micropsitta) Triba Polytelini Karališkosios loros (Alisterus) Raudonsparnės papūgos (Aprosmictus) Spalvingosios papūgos (Polytelis) Triba Žieduotosios papūgos (Psittaculini) Didžiasnapės papūgos (Tanygnathus) Menteuodegės papūgos (Prioniturus) Mėlynsturplės papūgos (Psittinus) Tikrosios loros (Eclectus) Žieduotosios papūgos (Psittacula) Žofrua papūgos (Geoffroyus)
Tema: Futbolas
Geriausias Lietuvoje žaidžiantis futbolininkas – futbolo sezono nominacija, įsteigta 1992 metais. Ji skiriama, kasmet išrenkant geriausią Lietuvos klubuose rungtyniaujantį žaidėją. Nuo 2020 m. nominacija vadinama „Geriausias A lygos futbolininkas“.
Tema: Filmai
Medžioklės sezonas atidarytas! (angl. Open Season) – 2006 m. amerikiečių animacinis filmas, skirtas visai šeimai. Filme pasakojama apie meškiną Bugą, kuriam tenka grįžti į laukinę gamtą. Filmo pagrindiniai veikėjai yra įvairūs laukiniai gyvūnai.
Tema: Politikai
Karl-Theodor Freiherr von und zu Guttenberg (Maria Nikolaus Johann Jacob Philipp Franz Joseph Sylvester g. 1971 m. gruodžio 5 d. Miunchene, Vokietija) – vokiečių politikas, CSU narys – jauniausias visų laikų Vokietijos ūkio ministras (38 m.).
Tema: Rašytojai
Derekas Altonas Volkotas (Derek Alton Walcott; 1930 m. sausio 23 d. – 2017 m. kovo 17 d.) Sent Lusijos poetas, dramaturgas ir profesorius, kuris gavo Nobelio literatūros premiją 1992 m. ir T. S. Elioto premiją 2011 m. už „Baltuosius garnius“. Be to jis sukūrė homerinį epą „Omeros“. Robert Graves rašė, kad Walcott „vartojo anglų kalbą su didesniu jos vidinės magijos supratimu nei dauguma, jei ne visi, jo amžininkai“.
Tema: Medicina
Kolonoskopija – endoskopinis tyrimas, kurio metu specialiu prietaisu (endoskopu-kolonoskopu) tiriama storoji žarna, kai kuriais atvejais ir paskutinė plonosios žarnos dalis. Kolonoskopijos tyrimo metu diagnozuojamos storosios žarnos ligos: storosios žarnos vėžys, uždegiminės ligos (opinis kolitas, Krono liga), adenoma. Kolonoskopija paprastai atliekama be narkozės.
Tema: Futbolas
Geriausias Lietuvos futbolininkas – futbolo laureatas, kasmet renkamas nuo 1965 metų. Iki 1990 m. juo tapdavo stipriausio šalies klubo – Vilniaus „Žalgirio“ žaidėjai. Pirmuosius geriausio žaidėjo rinkimus suorganizavo Stasys Paberžis.
Tema: Politikai
Rimantas Daugintis (1944 m. gegužės 21 d. Baubliuose, Kartenos valsčiuje – 1990 m. gegužės 19 d. Budapešte (Vengrija), palaidotas Vilniuje) – Lietuvos skulptorius.
Tema: Paukščiai
Šalmuotasis kazuaras (Casuarius casuarius) – beketerių (Ratitae) paukščių antbūrio kazaurinių (Casuariidae) šeimos paukštis. Aukštis apie 150 cm, masė iki 80 kg. Gyvena iki 50 metų. Ant galvos turi raginį šalmą kuriuo iš žemės iškapsto maisto. Plunksnos panašios į plaukus, ryškiai juodos. Iki 4 metų plunksnos būna pilkos. Ant kiekvienos kojos turi po 3 pirštus. Kojų vidinio piršto nagas ilgas ir aštrus. Jį paukštis naudoja gindamasis. Minta nukritusiais vaisiais, sėklomis, uogomis, vabzdžiais ir bestuburiais. Paplitę Naujosios Gvinėjos ir gretimų salų bei Australijos žemyno šiaurinės dalies tropiniuose miškuose. Poruojasi liepą-rugpjūtį. Patelė padeda 3 didelius, žalsvos spalvos kiaušinius. Jaunikliai pirmosiomis savaitėmis būna apaugę rudomis plunksnomis, išmargintomis juodomis ar baltomis dėmėmis. Šalmuotieji kazuarai yra reti paukščiai. Nepaisant to, jie nuolat medžiojami. Manoma, jog dabar gyvena tik apie 1500 sparnuočių.
Tema: Medicina
Izoliuota aplastinė anemija (angl. pure red cell aplasia, sin. eritroblastoftizė) – izoliuota eritropoezės aplazija, kuriai būdinga anemija ir kaulų čiulpuose nustatomas ženklus raudonosios eilės ląstelių sumažėjimas, esant normaliai trombocitų ir leukocitų gamybai. Ji pagal ligos eigą skirstoma į ūminę ir lėtinę formas. Maždaug pusė ligos atvejų yra susiję su tarpuplaučio liaukos augliu – timoma. Manoma, kad ligos priežastis yra autoimuninis procesas, dalis atvejų susiję su infekcija parvovirusu B19. Liga gydoma kortikosteroidais ir chemoterapija.
Tema: Politikai
Chosė Gervasijas Artigas (isp. José Gervasio Artigas, 1764 m. birželio 19 d. Montevidėjas, Urugvajus – 1850 m. rugsėjo 23 d. Paragvajus) – Urugvajaus politinis veikėjas, vienas išsilaisvinimo iš Ispanijos vadų Pietų Amerikoje, nacionalinis Urugvajaus didvyris. Tarnavo Ispanijos kariuomenėje, turėjo kapitono laipsnį. 1811 m. dalyvavo gaučių sukilime prie ispanus. Vadovaujant José Gervasio Artigasui sukilėliai išlaisvino Urugvajų nuo Ispanijos valdymo. 1815 m. laimėjo mūšį ties Buenos Airės. 1816 m. – 1820 m. vadovavo kovoms prieš Brazilijos bandymus prisijungti Urugvajų. Nuo 1820 m. gyveno tremtyje Paragvajuje, kur ir mirė. Palaikė Jungtinių Pietų Amerikos provincijų sudarymo idėją.
Tema: Kalnai
Hombori Tondis – kalnas Malyje, Mopčio regione, šalia Homborio miesto. Aukštis siekia 1 155 metrus – tai aukščiausia viršūnė Malyje. Hombori Tondis yra svarbi archeologinė vietovė, kurioje esančios olos buvo apgyvendintos daugiau nei prieš 2 000 metų.
Tema: Politikai
Kvamė Nkruma (Kwame Nkrumah, 1909 m. rugsėjo 21 – 1972 m. balandžio 27 d.) – įtakingas XX amžiaus panafrikanizmo judėjimo, siekiančio politinės Afrikos žemyno vienybės, šalininkas ir Ganos bei jos pirmtako Aukso Kranto lyderis nuo 1952 m. iki 1966 m.
Tema: Futbolas
Apertura (atidarymo) ir clausura (uždarymo) turnyrai – daugelio Lotynų Amerikos futbolo čempionatų sezono dalys. Tokia sezono skaidymo į dvi dalis sistema sukurta 1990 metais Argentinos Primera divizione, 1994 metais panašią sistemą pritaikė Urugvajaus Primera, iki XIX a. pirmojo dešimtmečio vidurio panaši sistema pradėta taikyti visose Lotynų Amerikos šalyse, išskyrus Braziliją. Argentinos, Bolivijos, Čilės, Kolumbijos, Ekvadoro, Salvadoro, Gvatemalos, Hondūro ir Meksikos lygose kiekvienos sezono dalies čempionas tampa šalies čempionu, todėl šiose šalyse kiekvienais metais išaiškėja du šalies čempionai, kai kuriose šalyse dar organizuojamos simbolinės Apertura ir Clausura čempionų rungtynės, panašiai kaip Supertaurės Europoje. Kitose šalyse Apertura ir Clausura nugalėtojai kasmet atrankinėse varžybose kovoja dėl vienintelio čempiono titulo. Čilės, Kolumbijos, Ekvadoro, Panamos ir Peru nacionalinėse futbolo lygose Apertura organizuojama pirmoje kalendorinių metų pusėje, Clausura – antroje. Argentinos, Bolivijos, Kosta Rikos, Salvadoro, Gvatemalos, Hondūro, Meksikos, Nikaragvos, Urugvajaus ir Venesuelos lygose Apertura organizuojama metų antroje pusėje, Clausura – pirmoje.
Tema: Rašytojai
Eugenija Ginzburg (rus. Евге́ния Соломо́новна Ги́нзбург; 1904 m. gruodžio 20 d. Maskvoje, Rusijos imperija – 1977 m. gegužės 25 d. ten pat, Tarybų Sąjunga) – žurnalistė, rašytoja, kuri Stalino vykdyto Didžiojo valymo periodu buvo nuteista kaip „liaudies priešė” ir kalėjo Gulage 18 metų.
Tema: Kalnai
Olimpas (gr. Όλυμπος) – aukščiausias Troodo kalnų taškas (1 952 m), esantis graikiškojoje Kipro dalyje. Pačią aukščiausią kalno dalį užėmusi britų karinė bazė su ilgo nuotolio radarais, todėl viršūnė nepasiekiama lankytojams. Nuo sausio iki kovo, Olimpo šlaituose veikia nedidelė slidinėjimo trasa su keturiais keltuvais. Anot Strabono, Antikos laikais, vienoje iš viršūnių stovėjo Afroditės šventykla, į kurią nebuvo įleidžiamos moterys.
Tema: Kalnai
Šimbirisas (som. Shimbiris) – kalnas šiaurės Somalyje, Madou kalnagūbryje; aukščiausias šalies taškas. Yra Sanago krašte, į kurį pretenzijas reiškia Somalilandas (de facto nepriklausomas), Puntlandas ir Chatumas. Kalno pavadinimas somalių kalba reiškia „paukščiakalnis“. Aukštis – 2460 m.
Tema: Rašytojai
Luigi Pirandello (Luidžis Pirandelas, 1867 m. liepos 28 d. – 1936 m. gruodžio 10 d.) – italų rašytojas, 1934 m. apdovanotas Nobelio literatūros premija.
Tema: Kalnai
Antiatlasas (arab. الأطلس الصغير) arba Mažasis Atlasas – kalnagūbris Atlaso kalnų sistemos pietvakarinėje dalyje, Maroko teritorijoje. Nusidriekęs pietvakarių-šiaurės rytų kryptimi 600 km, nuo Atlanto vandenyno pakrantės iki sandūros su Aukštuoju Atlasu. Nuo pastarojo masyvo skiria Dra upės slėnis. Būdingas aukštis – apie 1500 m, aukščiausia vieta siekia 2531 m (Imguto k.). Antiatlasas sudarytas iš granito ir skalūnų. Būdinga sausrai atsparių krūmokšnių augalija (arganai ir kt.). Verčiamasi ganykline gyvulininkyste. Kalnuose yra senovinių įtvirtinimų (kasbų).
Tema: Medicina
Higiena – mokslas apie žmogaus veiksmų sistemą švarai palaikyti ir sveikatai apsaugoti. Asmeninė higiena apima kūno, drabužių ir avalynės priežiūrą, buitines bei aplinkos sąlygas ir nustato normas padedančias išsaugoti sveikatą ir sudaryti higieninio elgesio įpročius. Kūno higiena išskiriama į odos, dantų, plaukų, lytinių organų, atskirų kūno dalių. Kiekvienas kūno higienos objektas turi savo išskirtinę higienos sistemą. Populiariausios higienos priemonės yra vanduo, muilas, cheminės priemonės (losjonai, kremai ir t. t.). Žmogaus higienos normų palaikymas apsaugo nuo įvairių ligų atsiradimo ir plitimo. Higiena naudojama ir pramonėje bei masiškoje maisto gamyboje. Higiena padeda apsaugoti nuo alergijų, svetimkūnių maiste, infekcijų ir virusų plitimo.
Tema: Medicina
Bortezomibas – proteasomų inhibitoriams priskiriamas medikamentas, vaistas, naudojamas mielominės ligos gydymui. Šis vaistas gali būti skiriamas injekcijomis į paodį arba į veną. Pagrindiniai nepageidaujami poveikiai yra periferinė neuropatija, trombocitų skaičiaus sumažėjimas (trombocitopenija), herpesviruso reaktyvacija, rečiau pasitaiko plaučių funkcijos pablogėjimas (fibrozė, lėtinis pneumonitas). Mielominės ligos gydymui skiriamas bortezomibas efektyviausias ir sukelia mažiausiai nepageidaujamų poveikių taikant dozavimą vieną kartą per savaitę
Tema: Futbolas
Žoržė Luisas Frelas Filjas arba Žoržinjas (Jorge Luiz Frello Filho; g. 1991 m. gruodžio 20 d.) – Brazilijoje gimęs Italijos futbolo rinktinės ir Chelsea FC klubo saugas.
Tema: Futbolas
FIFA 100 – iškilių pasaulio futbolininkų sąrašas, 2004 m. kovo 4 d. pristatytas FIFA ir skirtas paminėti šios organizacijos šimtmečio jubiliejų. Šį 125 žaidėjų sąrašą paskelbė žymus brazilų futbolininkas Pelė. Pradžioje Pelė buvo paprašytas sudaryti sąrašą iš geriausių, jo nuomone, 50 buvusių ir 50 esamų futbolininkų, bet brazilui pasirodė per sunku buvusių futbolininkų skaičių apriboti iki 50, todėl jis jų išrinko 75.